
Προς 

τους Ορκωτούς Ελεγκτές Λογιστές

 Το Εποπτικό Συμβούλιο του Σώματος Ορκωτών Ελεγκτών Λογιστών  κατά την υπ΄αριθ. ΣΤ΄74/4/22.2.2012 συνεδρίασή του, αφού έλαβε υπόψη του τις διατάξεις του άρθρου 7 του π.δ. 226/1992, αποφάσισε ομόφωνα να καλέσει όλους τους Ορκωτούς Ελεγκτές Λογιστές που είναι εγγεγραμμένοι στο κατά το άρθρο 13 του π.δ. 226/1992 Μητρώο και δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ., στην 18η Τακτική Γενική Συνέλευση του Σώματος Ορκωτών Ελεγκτών Λογιστών,  που θα γίνει στις 3 Απριλίου 2012 ημέρα Τρίτη και ώρα 09.00 στο Ξενοδοχείο HILTON [Βασ. Σοφίας 46, Αθήνα] με θέματα : 





Ημερήσια Διάταξη 

1. Υποβολή οικονομικού απολογισμού του Σώματος Ορκωτών Ελεγκτών Λογιστών έτους 2011 και του πιστοποιητικού ελέγχου των Ο.Ε.Λ. κ.κ. Λίτσα Ματθίρτης και Τριαντοπούλου- Αναστασοπούλου Βενετίας και έγκριση αυτού. 

2. Υποβολή οικονομικών απολογισμών των "Λογαριασμών" Προνοίας, Υγείας και Επικουρικής Συνταξιοδότησης του Σ.Ο.Ε.Λ. για τη χρήση 2011 και του  πιστοποιητικού ελέγχου των Ο.Ε.Λ. κ.κ. Σούρμπη Δημήτριου, Μήτσου Ευστάθιου και Φάκου Διονύσιου και έγκριση αυτών. 

3. Έγκριση προϋπολογισμού του Σώματος Ορκωτών Ελεγκτών Λογιστών για το έτος 2012.
4. Ορισμός, βάσει των διατάξεων της παρ. 5 του άρθρου 7 του π.δ. 226/1992   Ορκωτού Ελεγκτή Λογιστή για τον έλεγχο των οικονομικών καταστάσεων του    Σώματος και των "Λογαριασμών" Υγείας, Πρόνοιας και Επικουρικής Συνταξιοδοτήσεως,  χρήσης 2012.

5. Διάφορα θέματα [Φορολογικά πιστοποιητικά – Σεμινάρια και Εκπαίδευση – Ασφαλιστικά Ταμεία κ.λπ] .  

6.  Εκλογή Προέδρου και Μελών Εποπτικού Συμβουλίου, βάσει της παρ. 4 του άρθρου 7 του π.δ. 226/1992, σε συνδυασμό με την παράγραφο 1 εδάφιο 2 του άρθρου 44 του Ν. 3693/2008.
7. Εκλογή Προέδρου και Μελών του Επιστημονικού Συμβουλίου, βάσει της παρ. 4 του άρθρου 7 του π.δ. 226/1992.

	Όποιος επιθυμεί :
	(  να εκλεγεί ως Πρόεδρος ή Μέλος του Εποπτικού Συμβουλίου 

(  να εκλεγεί ως Πρόεδρος ή Μέλος του Επιστημονικού Συμβουλίου

(  να ορισθεί ως ελεγκτής των οικονομικών καταστάσεων του 

      Σ.Ο.Ε.Λ. χρήσης 2012. 


καλείται να υποβάλλει σχετική αίτηση στη Γραμματεία του Ε.Σ.,

 μέχρι ώρα 19.00, την Δευτέρα 26 Μαρτίου 2012.  


Διευκρινίζεται ότι, βάσει των διατάξεων του π.δ. 226/1992, δικαίωμα υποβολής υποψηφιότητας για :

(
το Εποπτικό Συμβούλιο, έχουν όλοι οι εγγεγραμμένοι στο Μητρώο Ορκωτοί Ελεγκτές Λογιστές, οι οποίοι δεν τελούν σε αναστολή ασκήσεως του επαγγέλματος κατά το άρθρο 22 του ιδίου π.δ. 

(
το Επιστημονικό Συμβούλιο, έχουν οι εν ενεργεία Ορκωτοί Ελεγκτές Λογιστές ή πρώην Ορκωτοί Ελεγκτές, οι οποίοι δεν τελούν σε αναστολή ασκήσεως του επαγγέλματος κατά το άρθρο 22 του π.δ. 226/1992 ή και καθηγητές Α.Ε.Ι. στα γνωστικά αντικείμενα της λογιστικής ή ελεγκτικής, σύμφωνα με τις διατάξεις της παρ. 4 του άρθρου 6 του ιδίου π.δ. 

(
ελεγκτές των Οικονομικών Καταστάσεων, έχουν όλοι οι εγγεγραμμένοι στο Μητρώο Ορκωτοί Ελεγκτές Λογιστές, οι οποίοι δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ. 

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Κοινοποίηση :

(
Λογιστήριο Σ.Ο.Ε.Λ.

(
Γραμματεία Σ.Ο.Ε.Λ.
(
Επιτροπή Εποπτείας Λογαριασμών Σ.Ο.Ε.Λ.  
(
Υπηρεσία Μητρώου Σ.Ο.Ε.Λ. 

(
Δ.Σ. Ι.Ε.Σ.Ο.Ε.Λ. 

